Hjemmeristning er, når du rister rå kaffebønner derhjemme. Hvilket også ligger i betegnelsen. Du kan riste de rå kaffebønner i din ovn og dermed prøve kræfter med den sjove og lidt nørdede proces, der ligger i, at få den helt rigtige aroma og ristningsgrad frem i kaffebønnerne. Det kan være svært at styre processen i din ovn. Hvis du derfor har store planer om at riste ofte og helt korrekt, kan det være en fordel for dig at anskaffe en lille kafferister, der er skabt nøjagtigt til formålet. Den gør det nemmere for dig at styre processen.